K žiadosti o prechodný pobyt je povinný príslušník tretej krajiny (ďalej len "cudzinec") doložiť okrem iných dokumentov uvedených v § 32 zákona č. 404/2011 Z. z. o pobyte cudzincov aj doklad preukazujúci zabezpečenie ubytovania.
Prečítajte si aj náš článok: Prechodný pobytu cudzinca z tretej krajiny na území SR za účelom podnikania
V prípade podávania žiadosti o prechodný pobyt platí, že doklad o zabezpečení ubytovania musí preukazovať, že štátny príslušník tretej krajiny má zabezpečené ubytovanie na najmenej šesť mesiacov prechodného pobytu. To však neznamená, že stačí k žiadosti o prechodný pobyt doložiť napríklad nájomnú zmluvu na 6 mesiacov. K tejto lehote je totiž potrebné pripočítať dobu, po ktorú sa bude o žiadosti rozhodovať. Štandardne je lehota na rozhodnutie o prechodnom pobyte cudzinca 90 dní, táto lehota sa však môže v zákonom stanovených prípadoch predĺžiť. Preto odporúčame, aby doklad o zabezpečení ubytovania bol vystavený aspoň na rok.
Doklad o ubytovaní definuje § 122 zákona o pobyte cudzincov keď uvádza, že týmto dokladom môže byť:
S účinnosťou od mája 2018 nie je potrebné dokladať list vlastníctva, na ktorom je zapísaná nehnuteľnosť, v ktorej bude cudzinec ubytovaný.
V prípade potvrdenia ubytovacieho zariadenia sme sa stretli s tým, že policajný útvar neakceptoval doklad o zabezpečení ubytovania, ak zistil, že počet osôb s udeleným pobytom nahlásených v ubytovacom zariadení prekročil jeho kapacitu. Nasledovalo dokazovanie zo strany ubytovacieho zariadenia, že kapacita ich zariadenia nebola prekročená. Uvedený problém vzniká najmä v prípadoch, keď si ubytovacie zariadenia nevedú riadnu evidenciu o poskytnutí potvrdení ako aj o udelených pobytoch.
Čestné vyhlásenie vlastníka nehnuteľnosti by malo podľa nášho názoru obsahovať:
V praxi sme sa stretli aj s tým, že nebol akceptovaný doklad o ubytovaní na nebytový priestor ani apartmán, ale na liste vlastníctva muselo byť uvedené, že ide o byt. Rovnako nebolo akceptované ani ubytovanie v dome, ktorý nebol skolaudovaný.
Dôležité je tiež uviesť, že pokiaľ sa žiada o prechodný pobyt na účel zlúčenia rodiny, je potrebné doložiť doklad o spoločnom ubytovaní. To neznamená len doklad preukazujúci ubytovanie na rovnakej adrese, ale v prípade hotelov a ubytovacích zariadení sme sa v praxi stretli s tým, že ubytovateľ musel uviesť, že tieto osoby budú ubytované na tej istej izbe. To je potrebné preukázať aj v prípade žiadosti o prechodný pobyt na účel zlúčenia rodiny, aj v prípade štátneho príslušníka podľa § 30 ods. 1 písm. e) zákona o pobyte cudzincov.
Pokiaľ ide o výmeru, zákon o pobyte cudzincov vyžaduje, aby zabezpečené ubytovanie spĺňalo minimálne požiadavky podľa osobitného predpisu, ktorým je § 8 ods. 1 vyhlášky Ministerstva zdravotníctva Slovenskej republiky č. 259/2008 Z. z. o podrobnostiach o požiadavkách na vnútorné prostredie budov a o minimálnych požiadavkách na byty nižšieho štandardu a na ubytovacie zariadenia. Toto ustanovenie vyžaduje, aby obytná plocha bytu nižšieho štandardu mala najmenej 12 m2 na užívateľa a 6 m2 na každú ďalšiu osobu, ktorá s ním žije v domácnosti. Úžitková plocha bytu nižšieho štandardu musí byť najmenej 15 m2.
Kontaktujte nás
Máte záujem o naše služby?
Neváhajte a kontaktujte nás.